  Виталий Пронин Пиратъёс но мушкетёръёс акыльтӥзы ини - соин пиналъёс удмурт дэремъёсын пӧрмытскизы, удмурт кырӟанъёсты быдэстӥзы.Сое радъяз ёросысь «Удмурт Кенеш» огазеяськон.Кыз котыре люкаськизы Жужгесысь, Чистостемысь, Выль Мултанысь, Поршурысь, Узей-Тукляысь, Рябовоысь но Ува каргуртысь,  данак нылпиос.Пиратъёс но мушкетёръёс акыльтӥзы ини - соин пиналъёс удмурт дэремъёсын пӧрмытскизы, удмурт кырӟанъёсты быдэстӥзы.  Нош кыӵе тунсыко визь сынан малпаллям Лымы ныл но Тол бабай! Соос пиналъёслэсь юалляськизы воршуд нимъёс сярысь. Жужгесъёс Пельга воршудзэс тодо вылэм, чистостемъёс Жикъя воршудзэс капчиен нимазы. Нош Мултан-Тукля, Поршур-Тукля но Узей-Тукля гуртъёсысь пиналъёс Тукля шуизы. Нош та выжылэн дэмдорез (оберег) - ӟазег. Тукляослэсь пуссэс адӟыны луэ Узей-Тукляысь кибашлыослэн юртсы азьысь -  лобӟыны дасяськем бурдо.Визь сынамзы но кыз котыртӥ бергамзы бере пиналъёс басьтӥзы кузьым - тузӥ удмурт книга! Макем соос шумпотӥзы чебер суредъёсын, кылбуръёсын книгаослы. Тол бабайлэн ныпъетаз кыӵе гинэ кузьымъёсыз вылымтэ!Евгений Эжбаев   Ува ёросысь, Чистостем гурт Теги: Выльар Уваёрос Удмурткенеш  